CELEX: 31990R3657
Language: el
Date: 1990-12-11 00:00:00
Title: Κανονισμός (ΕΟΚ) αριθ. 3657/90 του Συμβουλίου της 11ης Δεκεμβρίου 1990 περί εφαρμογής της κοινής τιμής στην Πορτογαλία όσον αφορά τους εσφαγμένους χοίρους

Avis juridique important

|

31990R3657

Κανονισμός (ΕΟΚ) αριθ. 3657/90 του Συμβουλίου της 11ης Δεκεμβρίου 1990 περί εφαρμογής της κοινής τιμής στην Πορτογαλία όσον αφορά τους εσφαγμένους χοίρους  

Επίσημη Εφημερίδα αριθ. L 362 της 27/12/1990 σ. 0035 - 0035 Φινλανδική ειδική έκδοση: Κεφάλαιο 3 τόμος 36 σ. 0030  Σουηδική ειδική έκδοση: Κεφάλαιο 3 τόμος 36 σ. 0030 

ΚΑΝΟΝΙΣΜΟΣ (ΕΟΚ)  αριθ. 3657/90 ΤΟΥ ΣΥΜΒΟΥΛΙΟΥ της 11ης Δεκεμβρίου 1990 περί εφαρμογής της κοινής τιμής στην  Πορτογαλία όσον αφορά τους εσφαγμένους χοίρουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3, την πρόταση της Επιτροπής, τη γνώμη του Ευρωπαϊκού Κοινοβουλίου(1), Εκτιμώντας: ότι ο κανονισμός (ΕΟΚ) αριθ. 3653/90 του Συμβουλίου της 11ης Δεκεμβρίου περί μεταβατικών διατάξεων  για την κοινή οργάνωση της αγοράς σιτηρών και ρυζιού στην Πορτογαλία(1), προβλέπει στο άρθρο 2  παράγραφος 1 την εφαρμογή της κοινής τιμής στην Πορτογαλία όσον αφορά όλα τα σιτηρά χορτονομής από  την αρχή του δεύτερου σταδίου της προσχώρησης; ότι πρέπει, κατά συνέπεια, να εφαρμοστεί στην Πορτογαλία από την ίδια ημερομηνία η κοινή τιμή όσον  αφορά επίσης τον εσφαγμένο χοίρο, του οποίου η τιμή εξαρτάται σε μεγάλο βαθμό από αυτήν των  προαναφερομένων σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η τιμή βάσης του εσφαγμένου χοίρου που εφαρμόζεται στην Πορτογαλία  είναι η κοινή τιμή. Άρθρο 2 Ο παρών κανονισμός αρχίζει να ισχύει την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 11 Δεκεμβρίου 1990. Για το ΣυμβούλιοΟ ΠρόεδροςV. SACCOMANDI (1)Γνώμη που διατυπώθηκε στις 23 Νοεμβρίου 1990 (δεν έχει ακόμη δημοσιευθεί  στην Επίσημη Εφημερίδα).  (2)Βλέπε σελίδα 00 της παρούσας Επίσημης Εφημερίδας.